stališčem Sveta glede sprejetja direktive Evropskega parlamenta in Sveta o spremembi Direktive 2013/34/EU v zvezi z obveznostjo nekaterih podjetij in podružnic glede razkritja davčnih informacij v zvezi z dohodki

Za zagotovitev, da nobeno razkritje informacij ne bo resno škodovalo poslovnemu položaju podjetja, je uvedena zaščitna klavzula, ki multinacionalnim podjetjem omogoča, da za obdobje petih let opustijo razkrivanje poslovno občutljivih informacij.

S političnim dogovorom se ohranja predlog Komisije glede področja uporabe, in sicer da se obveznost poročanja uvede za multinacionalna podjetja, katerih konsolidirani prihodki presegajo 750 milijonov EUR. Ohranjena je tudi izjema za kreditne institucije, ki uporabljajo poseben sistem poročanja po državah.

–v področje uporabe vključuje samostojna podjetja, ki so multinacionalna, vendar niso del nobene skupine;

Stališče Sveta odraža politični dogovor, ki je bil 1. junija 2021 dosežen med Evropskim parlamentom in Svetom. Komisija ta dogovor podpira. Glavne točke tega dogovora so:

S predlogom se spreminja računovodska direktiva (Direktiva 2013/34/EU). Njegov cilj je povečati preglednost in javni nadzor nad davkom od dohodkov pravnih oseb, ki ga plačujejo multinacionalne skupine podjetij (ki jih sestavljajo končna obvladujoča podjetja, odvisna podjetja in podružnice) in samostojna multinacionalna podjetja (v nadaljnjem besedilu skupaj: multinacionalna podjetja), ki poslujejo v Uniji. To bi moralo spodbuditi večjo družbeno odgovornost podjetij in njihovo preglednost ter ozaveščeno javno razpravo in pomagati, da se državljanom v Uniji povrne zaupanje v pravičnost nacionalnih davčnih sistemov.

Datum predložitve predloga Evropskemu parlamentu in Svetu (dokument COM(2016) 0198 – 2016/0107 (COD)):

stališčem Sveta glede sprejetja direktive Evropskega parlamenta in Sveta o spremembi Direktive 2013/34/EU v zvezi z obveznostjo nekaterih podjetij in podružnic glede razkritja davčnih informacij v zvezi z dohodki

Informacije, ki jih je treba objaviti, geografsko združevanje

Poleg informacij, za katere je Komisija predlagala, da se vključijo v poročanje, politični dogovor zahteva dodatne spremne informacije, kot so ime končnega obvladujočega podjetja ali samostojnega podjetja, zadevno poslovno leto, uporabljena valuta in seznam odvisnih podjetij s sedežem v Uniji in v jurisdikcijah, ki niso pripravljene sodelovati v davčne namene, končnega obvladujočega podjetja, ki spada v področje uporabe, kar prispeva k preglednosti.

Kar zadeva geografsko predstavitev teh informacij, je politični dogovor še vedno v osnovi podoben predlogu Komisije, tudi kjer uvaja opiranje na seznam jurisdikcij, ki niso pripravljene sodelovati v davčne namene, sestavljen s strani Sveta (ustrezne priloge k sklepom Sveta ECOFIN), ki nadomešča seznam, sestavljen v okviru delegiranega akta, kot je predlagala Komisija.

S političnim dogovorom se uvaja pravica podjetij, da delno upoštevajo navodila za poročanje iz Direktive Sveta 2011/16/EU, kar znižuje stroške zagotavljanja skladnosti za podjetja.

Ob upoštevanju, da obvladujoča podjetja nadzorujejo svoja odvisna podjetja in podružnice, se s političnim dogovorom nalaga obveznost za vsako veliko odvisno podjetje ali podružnico v EU, da od končnega obvladujočega podjetja v tretji državi zahteva predložitev vseh informacij, ki jih potrebuje za izpolnjevanje svojih obveznosti, če obvladujoče podjetje že ne objavlja ustreznih poročil po državah. Če obvladujoče podjetje ne zagotovi vseh zahtevanih informacij, bi moralo odvisno podjetje ali podružnica v EU pripraviti, objaviti in omogočiti dostop do poročila o davčnih informacijah v zvezi z dohodki, ki vsebuje vse prejete ali pridobljene informacije, s katerimi razpolaga, ter izjave, v kateri je navedeno, da končno obvladujoče podjetje ali samostojno podjetje ni dalo na voljo potrebnih informacij.

Skupna predloga, elektronsko poročanje

Da bi se olajšala digitalna uporaba poročil, politični dogovor uvaja skupno predlogo in strojno berljive formate, ki bodo določeni pozneje z izvedbenimi akti.

Politični dogovor državam članicam dovoljuje, da na spletnih mestih svojih nacionalnih registrov omogočijo dostop do poročil, če so ta na voljo brezplačno kateri koli tretji osebi, ki se nahaja v Uniji, s tem pa podjetja razbremenijo obveznosti, da jih objavijo na svoji spletni strani.

Vloga revizorjev

Politični dogovor podrobneje določa vlogo zakonitih revizorjev, ki bi morali vsako leto navesti, ali je moralo podjetje objaviti poročilo o davčnih informacijah v zvezi z dohodki in ali je bilo v tem primeru to poročilo objavljeno.

Izvajanje v državah članicah

Politični dogovor dopušča obdobje največ osemnajst mesecev od začetka veljavnosti direktive za njen prenos v nacionalno pravo, kar je nekoliko več od predloga Komisije.

Klavzula o pregledu

Politični dogovor k predlogu Komisije dodaja več točk, ki jih mora Komisija pregledati in o njih poročati, in sicer v obdobju štirih let od datuma prenosa, določenega v Direktivi.

4.Zaključek

Komisija podpira rezultate medinstitucionalnih pogajanj in lahko zato sprejme stališče Sveta v prvi obravnavi.